Cecilie Dedekam ble født i Kristiania i 1914. Foreldrene hennes var generalagent Finn Dedekam og Valborg Boe. Hun studerte ved Queen Annes’s Studio i London i 1932, og ved Statens håndverks- og kunstindustriskole 1933–35. I 1936 giftet Dedekam seg med skipsreder og filantrop Tom Wilhelmsen. Hun studerte videre ved Art Students League i New York 1958-1960, og ved Pratt Graphic Art Center i New York i 1972. Hun var også ute på flere studiereiser til blant annet Frankrike, Italia, Mexico og Spania.